Ψήλωμα Τρικάλων

Το Ψήλωμα είναι οικισμός της Θεσσαλίας στην Περιφερειακή Ενότητα Τρικάλων.

Γενικά στοιχεία 
Το Ψήλωμα βρίσκεται στα όρια με την Περιφερειακή Ενότητα Γρεβενών, στις πλαγιές των Ορέων Χάσια σε υψόμετρο 680 μέτρα ενώ απέχει περίπου 36 χλμ. Β.-ΒΑ. από την Καλαμπάκα (έδρα του δήμου), 22 χλμ. ΝΔ. από την Δεσκάτη και 57 χλμ. Β. από τα Τρίκαλα. Αξιοθέατα θεωρούνται: 

 Η εκκλησία του Αγίου Δημητρίου, η οποία "είναι καμαρόσκεπη τρίκλιτη βασιλική με τοιχογραφίες ωραιότατες χρονολογημένες στα τέλη του 18ου αιώνα (1791)" και έχει χαρακτηριστεί ιστορικό διατηρητέο μνημείο.
 Το πέτρινο μονότοξο "Γεφύρι τού Ψύρρα", το οποίο κτίσθηκε την ίδια εποχή με την εκκλησία, από τον ίδιο μάστορα και αγιογράφο ο οποίος κατάγονταν από την Καστοριά. Γεφυρώνει τον ποταμό Ίων (παραπόταμο του Πηνειού) και είναι κατασκευασμένο από ψαμμιτικό πέτρωμα της περιοχής. Παλιότερα αποτελούσε ένα απο τα σημεία σύνδεσης της Ηπείρου και της Θεσσαλίας με την Μακεδονία, απ' όπου περνούσαν τα καραβάνια απο τα Βαλκάνια προς την κεντρική και νότια Ελλάδα. Και αυτό έχει χαρακτηριστεί ιστορικό διατηρητέο μνημείο.

Διοικητικά - πληθυσμιακά στοιχεία 
Αναφέρεται, μετά την Ένωση της Θεσσαλίας, ως Κριτσοτάδες το 1883 ΦΕΚ 126Α - 02/04/1883 να προσαρτάται στο δήμο Τυμφαίων. Το 1963 με το ΦΕΚ 16Α - 09/02/1963 μετονομάστηκε σε Ψήλωμα. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Ασπροκκλησιά και την Κερασούλα αποτελούν την κοινότητα Ασπροκκλησιάς  που υπάγεται στη Δημοτική Ενότητα Χασίων του Δήμου Μετεώρων και σύμφωνα με την απογραφή 2011 έχει 63 κατοίκους. Η πορεία του πληθυσμού, μετά τον Β' Παγκόσμιο πόλεμο σύμφωνα με τις απογραφές είναι:

Εξωτερικοί σύνδεσμοι 

 Γέφυρα Ψύρρα από τον ιστότοπο https://madeintrikala.gr/.
 Φωτογραφίες από το Ψήλωμα Τρικάλων στον ιστότοπο https://www.greece.com/.
 Η άλλη πλευρά των Μετεώρων: Ψήλωμα – Παλαιοπαναγιά από τον ιστότοπο https://www.trikalavoice.gr/.

Παραπομπές 

Χωριά του νομού Τρικάλων
Δήμος Καλαμπάκας
Δήμος Μετεώρων